钦定古今图书集成/历象汇编/乾象典/第049卷 > 离珠
## 钦定古今图书集成/历象汇编/乾象典/第049卷 > 离珠

按《星经》，“离珠五星，在女北，主藏府，以御后宫。”西入女
一度，去北辰九十四度也。

按：《史记天官书》《汉书天文志》俱不载。

按《晋书天文志》：“离珠五星，在须女北，须女之藏府，女
子之星也。”

按：《隋书天文志》同。

按《宋史天文志》：“离珠五星，在须女北，须女之藏府，女
子之星也。又曰：主天子旒珠，后夫人环珮。”

按《观象玩占》：“离珠五星，在须女北，主后宫之府，后夫
人珮环之饰。”巫咸曰：“离珠，女子之星也。”石氏曰：“离，
衣也。珠环，珮玉珠也；后夫人之盛饰也。主进王后之
衣服。”

按《历学会通》：“《离珠》，女子之星，后宫之库藏。”